12. ΝΟΜΟΘΕΤ. ΔΙΑΤΑΓΜΑ υπ’ αριθ. 335 της 5/11 Μαρτ. 1974 (ΦΕΚ Α΄ 61) Περί ρυθμίσεως οφειλών εκ δανείων ανασυγκροτήσεως και δημοσίων επενδύσεων. Άρθρ.1.-1.Από της ισχύος του παρόντος διαγράφονται αι κατά την 31ην Δεκ. 1969 υφιστάμεναι προς το Δημόσιον οφειλαί των νομικών προσώπων δημοσίου δικαίου και κρατικών υπηρεσιών, αι προερχόμεναι εκ δανείων χορηγηθέντων εκ κεφαλαίων προγραμμάτων αμερικανικής βοηθείας ή εκ πιστώσεων προϋπολογισμού δημοσίων επενδύσεων. 2.Ομοίως διαγράφονται αι οφειλαί εκ τόκων και πάσης φύσεως προσαυξήσεων, αι προερχόμεναι εκ των ως άνω δανείων. Άρθρ.2.-1.Διαγράφονται αι μέχρι της 31ης Δεκ. 1969 προς το Δημόσιον οφειλαί εκ τόκων λόγω υπερημερίας ως και προσαυξήσεων των κοινωφελών οργανισμών, αι προερχόμεναι εκ χορηγήσεων περί ων η παρ. 1 του άρθρ. 1 του παρόντος.  2.Κοινωφελείς οργανισμοί, κατά την έννοιαν του παρόντος νόμου, νοούνται οι ασκούντες κοινωφελή δράσιν, υπό την προϋπόθεσιν ότι οι προϋπολογισμοί αυτών υπόκεινται εις τον έλεγχον του Κράτους άμα δε τα εκάστοτε ελλείμματα αυτών καλύπτονται εκ πόρων του κρατικού προϋπολογισμού. Άρθρ.3.-Εξαιρούνται των διατάξεων του παρόντος νόμου οφειλαί ρυθμισθείσαι υπό των διατάξεων του Α.Ν. 454/68 «περί αποσβέσεως χρεών αγροτών». Άρθρ.4.-(Κυρούται αποκτώσα ισχύν νόμου από της δημοσιεύσεώς της δια της Εφημερίδος της Κυβερνήσεως, ΦΕΚ Α΄ 148/1965, η υπ’ αριθ. 142 της 28 Ιουλ. 1965 Π.Υ.Σ. περί εγκρίσεως των υπ’ αριθ. 1377/1/27.7.65 περί ρυθμίσεως των υπό των Νομικών Προσώπων οφειλομένων εις την Αγροτικήν Τράπεζαν της Ελλάδος ληξιπροθέσμων μέχρι 31.12.62 πάσης φύσεως εις δραχμάς δανείων και 1377/2/27.7.65 αποφ. Νομισματικής Επιτροπής, περί ρυθμίσεως των υπό Νομικών Προσώπων οφειλομένων μεσομακροπροθέσμων εις δολάρια δανείων, συναφθέντων μέσω της Αγροτικής Τραπέζης της Ελλάδος βάσει συμβάσεως ΔΟΣ 497/7.8.51). Άρθρ.5.-Η ισχύς του παρόντος νόμου άρχεται από της πρώτης του μεθεπομένου της δημοσιεύσεώς του εις την Εφημερίδα της Κυβερνήσεως μηνός. 